# Annika Eklund

### Wikipedia

Annika Eklund (syntynyt 16. tammikuuta 1979, Vaasa) on suomalainen iskelmälaulaja. Hänet valittiin vuonna 2001 tangoprinsessaksi Seinäjoen Tangomarkkinoille, vuonna 1997 vuoden Lavatähdeksi ja hän osallistui euroviisukisojen Suomen karsintaan vuonna 2006 sijoittuen kolmanneksi kappaleella Shanghain valot. Eklund on esiintynyt televisio-ohjelmissa Speden spelit, Hecumania, Tuttu juttu, Huvin vuoksi, Kymppitonni, Tartu mikkiin sekä radiossa. Eklund on esittänyt 13-vuotiaasta lähtien oman yhtyeensä kanssa tanssimusiikkia. Nykyisin hänen yhtyeenään toimii Casino-orkesteri. Eklund ajaa itse keikkabussiaan, huolehtii esiintymisiensä äänentoistosta, ja toimii muun muassa kiertueilla tavaroiden kuljettajana.

Annika Eklund solmi Warner Musicin kanssa levytyssopimuksen vuonna 1997. Seuraavana vuonna julkaistiin hänen ensimmäinen albuminsa, Kaunis uni ja vuonna 2003 albumi Valoja ja varjoja. Valoja ja varjoja -levyn tuotti euroviisusäveltäjänä tunnettu Mika Toivanen. Artistin viimeisin albumi, Shanghain valot julkaistiin huhtikuussa 2006. Hänen tunnetuimpia kappaleitaan ovat "Shanghain valot",”On sama kuinka kauas meet”, cover Yön kappaleesta ”Särkyvää” ja Yön kappale ”Pettävällä jäällä” albumilta Kuolematon.”Pettävällä jäällä” -kappaleessa hän lauloi Yön solistin, Olli Lindholmin, kanssa. Hän myös osallistui vuonna 2005 Yön Kuolematon-kiertueeseen.

Annika Eklund asuu nykyään Jyväskylässä. Hän on koulutukseltaan musiikkipedagogi ja suuntautunut musiikkileikkikoulunopettajaksi.

## [muokkaa] Aiheesta muualla

- Annika Eklundin laulutuotanto 1900-luvulla Suomen Äänitearkiston tietokannassa

| Tämä muusikosta kertova artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/n/n/Annika_Eklund_2f54.html

Luokat: Muusikkotyngät | Suomalaiset iskelmälaulajat

##### Views

- Artikkeli
- Keskustelu
- Nykyinen versio

##### Etsi